Source: http://docplayer.hu/42588087-V-e-g-z-e-s-t-ezt-meghalado-mertekben-a-felulvizsgalati-kerelmet-elutasitja-i-n-d-o-k-o-l-a-s.html
Timestamp: 2018-06-23 00:59:40
Document Index: 30900451

Matched Legal Cases: ['BÍRÓSÁG ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

V É G Z É S T : Ezt meghaladó mértékben a felülvizsgálati kérelmet elutasítja. I N D O K O L Á S : - PDF
Download "V É G Z É S T : Ezt meghaladó mértékben a felülvizsgálati kérelmet elutasítja. I N D O K O L Á S :"
1 BÁCS-KISKUN MEGYEI BÍRÓSÁG KECSKEMÉT A Bács-Kiskun Megyei Bíróság kérelmezőnek,- a Bács-Kiskun Megyei Területi Választási Bizottság 47/2006. (VIII.28.) TVB határozata ellen benyújtott felülvizsgálati kérelme folytán indult nemperes eljárásban meghozta az alábbi V É G Z É S T : A megyei bíróság a Bács-Kiskun Megyei Területi Választási Bizottság 47/2006. (VIII.28) sz. TVB határozatát megváltoztatja akként, hogy a Dunavecsei Helyi Választási Bizottság 6/2006. sz. határozat helybehagyja. Ezt meghaladó mértékben a felülvizsgálati kérelmet elutasítja. A végzés ellen további jogorvoslatnak helye nincs. I N D O K O L Á S : A kérelmező augusztus 21. napján az Országos Választási Bizottsághoz fordult kifogással, amiben sérelmezte, hogy Dunavecsén megsértik a jelölt ajánlás szabályait, meg nem nevezett jelöltek részére hivatalokban, illetve a helyi polgármesteri hivatalban gyűjtenek ajánlószelvényeket. Az Országos Választási Bizottság a kifogást áttette az illetékes Dunavecsei Helyi Választási Bizottsághoz. A Dunavecsei Helyi Választási Bizottság a kifogást érdemi vizsgálat nélkül utasította. A határozat szerint a kérelmező kifogása nem tartalmazta a Ve. 77. (2) bekezdés b/ pontjában foglaltakat, azaz a kérelmező nem jelölte meg a választási jogsértés bizonyítékait. A határozat ellen a kérelmező fellebbezést nyújtott be a Bács- Kiskun Megyei Területi Választási Bizottsághoz a határozat megváltoztatását kérve. A fellebbezésben ismételten előadta arra vonatkozó álláspontját, hogy Dunavecsén az ajánlószelvények gyűjtésének és kézbesítésének szabályait megsértik, de a
2 2 jogszabálysértésre vonatkozó bizonyítékot a fellebbezésben sem jelölt meg. A Bács-Kiskun Megyei Területi Választási Bizottság 47/2006. (VIII.28.) TVB határozatával a fellebbezést érdemi vizsgálat nélkül elutasította a Ve. 81. (2) bekezdése alapján. Jogorvoslati tájékoztatást tartalmazó részében figyelmeztette a kérelmezőt arra, hogy a bírósági felülvizsgálati eljárásban az ügyvédi képviselet kötelező, de jogi szakvizsgával rendelkező személy saját ügyében ügyvédi képviselet nélkül is eljárhat. A határozat ellen a kérelmező bírósági felülvizsgálat iránt kérelmet terjesztett elő. A kérelmét nem jogi képviselő útján nyújtotta be és nem hivatkozott arra, hogy jogi szakvizsgával rendelkezne. A kérelmében személyes költségmentesség engedélyezését kérte, annak előadásával, hogy 13 éve munkanélküli, munkanélküli támogatásban nem részesül, kérte pártfogó ügyvéd kirendelését. A kérelemben ismételten előadta nyilatkozatát arra vonatkozóan, hogy az ajánlószelvények gyűjtése és kézbesítése során jogszabálysértések történtek. A felülvizsgálati kérelem nem alapos. A választási eljárásról szóló évi C. törvény (a továbbiakban Ve.) 77. (1) bekezdése szerint kifogást a választásra irányadó jogszabály, illetőleg a választás és a választási eljárás alapelveinek megsértésére hivatkozással bárki benyújthat. A Ve. 77. (2) bekezdése értelmében a kifogásnak tartalmaznia kell a) a jogszabálysértés megjelölését b) a jogszabálysértés bizonyítékait c) a kifogást benyújtójának nevét, lakcímét d) a kifogás benyújtójának választása szerint telefax számát vagy elektronikus levélcímét, illetőleg kézbesítési megbízottjának nevét, telefaxszámát vagy elektronikus levélcímét. A Ve. 77. (5) bekezdése szerint ha a választási kifogás elkésett vagy nem tartalmazza a (2) bekezdés a/ - c/ pontjában foglaltakat, a kifogást érdemi vizsgálat nélkül el kell utasítani.
3 3 A megyei bíróság álláspontja szerint a helyi választási bizottság helytállóan állapította meg, hogy a kérelmező kifogása nem felel meg a Ve. 77. (2) bekezdés b/ pontjában írott tartalmi követelményeknek, mert a választási jogszabálysértés bizonyítékának megjelölését nem tartalmazta. Ebből következően helytálló volt a döntés a kifogás érdemi vizsgálat nélküli elutasításáról. A Ve. 79. (1) és (2) bekezdése kimondja, hogy a választási bizottság elsőfokú határozata ellen bármely választópolgár, jelölt, jelölő szervezet, illetőleg az ügyben érintett jogi személy fellebbezést nyújthat be. Fellebbezést lehet benyújtani a) jogszabálysértésre hivatkozással, illetve b) a választási bizottság mérlegelési jogkörben hozott határozata ellen. A Ve. 80. (4) bekezdése szerint a fellebbezésnek tartalmaznia kell a) a fellebbezés 79. (2) bekezdés szerinti alapját b) a fellebbezés benyújtójának nevét, lakcímét c) a fellebbezés benyújtójának választása szerint telefax számát, vagy elektronikus levélcímét, illetőleg kézbesítési megbízottjának nevét és telefaxszámát, vagy elektronikus levélcímét. A Ve. 81. (2) bekezdése szerint érdemi vizsgálat nélkül el kell utasítani a fellebbezést, ha az elkésett, nem a 80. (1) bekezdés szerinti választási bizottsághoz nyújtották be, vagy nem tartalmazza a 80. (4) bekezdés a/ és b/ pontjában foglaltakat. A Ve. 82. (1) bekezdése szerint a választási bizottság másodfokú határozata ellen bármilyen választópolgár, jelölt, jelölő szervezet, illetőleg az ügyben érintett jogi személy bírósági felülvizsgálat iránti kérelmet nyújthat be. A Ve. 82. (2) bekezdése szerint bírósági felülvizsgálat iránti kérelmet lehet benyújtani a) jogszabálysértésre hivatkozással, illetve b) a választási bizottság mérlegelési jogkörben hozott határozata ellen
4 4 A Ve. 83. (4) bekezdés szerint a bírósági felülvizsgálat iránti kérelemnek tartalmaznia kell a) a kérelem 82. (2) bekezdés szerinti jogalapjának megjelölését, b) a kérelem benyújtójának nevét, lakcímét, c) a kérelem benyújtójának választás szerinti telefax számát vagy elektronikus levélcímét, illetőleg kézbesítési megbízottjának nevét és telefax számát vagy elektronikus levélcímét. A Ve 84. (1) bekezdése értelmében a bírósági felülvizsgálati eljárásban az ügyvédi képviselet kötelező. A jogi szakvizsgával rendelkező személy saját ügyében ügyvédi képviselet nélkül is eljárhat. A Ve. 84. (6) bekezdése kimondja, hogy a bírósági felülvizsgálati kérelem alapján a bíróság a sérelmezett határozatot, valamint az azt megelőző eljárást megvizsgálja. A bíróság a kérelmező részére annak kérésére biztosítja a szóbeli nyilatkozattétel lehetőségét. Jelen eljárásban a kérelmező nem kérte a szóbeli nyilatkozattétel lehetőségét. A megyei bíróság álláspontja szerint a másodfokon eljáró területi választási bizottságnak a kérelmező fellebbezését érdemben kellett volna elbírálnia, mert a fellebbezés tartalma szerint elbírálva megállapítható, hogy a fellebbezés a választási bizottság mérlegelési jogkörben hozott határozata ellen irányul. A rendelkezésre álló adatok alapján megállapítható, hogy a kérelmező olyan tényt, körülményt, bizonyítékot nem tárt elő fellebbezésében, amelyre tekintettel a helyi választási bizottság határozatának megváltoztatása lenne indokolt. A kérelmező az általa hivatkozott jogszabálysértés bizonyítékait a fellebbezési kérelmében sem adta elő. Ebből következően az általa hivatkozott választási jogsértés ténye nem nyert bizonyítást. A kérelmező személyes költségmentesség engedélyezését és pártfogó ügyvéd kirendelését kérte a felülvizsgálati eljárásban, kérelméhez nem csatolta azokat a jövedelmi és vagyoni viszonyokat igazoló nyilatkozatokat, amelyre tekintettel a személyes költségmentesség engedélyezésének előfeltételei elbírálhatóak lettek volna, a kérelmező nem jelölt meg olyan telefax számot vagy elektronikus levélcímet, amelynek igénybevételével a rendelkezésre álló három napos
5 5 határidőn belül a hiánypótlási eljárás lefolytatásra kerülhetett volna, ezért a megyei bíróság a kérelmező részére pártfogó ügyvédet nem rendelhetett ki. Mindezeket együttesen mérlegelve a megyei bíróság a Ve. 84. (7) bekezdés b/ pontja alapján a területi választási bizottság határozatát a rendelkező részben foglaltak szerint megváltoztatta, azt meghaladó mértékben viszont a kérelmet elutasította. A határozat elleni további jogorvoslat lehetőségének kizárására vonatkozó tájékoztatás a Ve. 84. (10) bekezdésén alapul. Kecskemét, szeptember 1. Dr. Ónodi Csaba s.k. Dr. Sulyok Éva s.k. Dr. Illés Mária s.k. a tanács elnöke, bíró bíró előadó bíró